1Inye Paulo, Silivano na Timotheo, nituhandikira ab'enteko y'Abatesalonika tujwangaine na Ruhanga Isheichwe n'Omukama waitu Yesu Kirisito. 2Ruhanga Isheichwe n'Omukama Yesu Kirisito babatunge omugisha n'emilembe. 3Barumuna bange nituragirwa kubasiimira Ruhanga buli kanya, nk'okwo kisaine, nimweyongera muno omu kwesiga, mara kandi buli omoi nayeyongera kugonza mutahiwe. 4Kityo nitubebuga omu nteko za Ruhanga kubona okwo mugumire mara mwaikara n'okwesiga kwanyu omu kugingizibwa kwanyu n'omu naku zanyu zona mara nimubyemera. 5Aka kabonero okwo eiramu lya Ruhanga ly'amazima mara ekyo nikyo kilibasanisa obukamabwe obwo mulikushasira. 6Ruhanga nabona okwo kisaine kubonabonyia abalikubabonesa enaku, 7kandi inywe abalikushasha abatunge hamoi naichwe emilembe orwo Omukama Yesu aliruga omw'iguru n'abamalaikabe ab'amani omu ndimi z'omuliro. 8Abamalaika abo balibonabonyia abantu abatamanya Ruhanga, abatahulira vangeli y'Omukama waitu Yesu. 9Balishasha eirai lyona tibalirokoka, tibalibona na buso bwa Mukama, n'ekitinwakye eky'amani tibalikitungwa, 10orwo alija kiro kilinya abatakatifube kumuha ekitinwa, abakamwesigire bona bamutangaliire, kuba ebyo twabagambiire mukabiikiliza. 11Ebi nibyo twikara nitubashabira kamubona. Nitushaba Ruhanga waitu asinge abasaanise oburora obwo yabeteire. Omu bushoborabwe asinge agobesheleze emigendelero yanyu y'okukora ebili birungi kandi n'omulimo gwanyu gw'okwesiga nagwo agugobesheleze. 12Kityo eibara ly'Omukama waitu Yesu Kirisito libone kuhaisilizibwa omuli inywe, nainywe muhaisilizibwe omuli wenene kuhondera ekisha kya Ruhanga waitu n'Omukama Yesu Kirisito.
Copyright
Learn More
lug_Latn zho_Hant eng_Latn